Dæmdur fyrir kynferðisbrot í heitu pottunum í Laugardalslaug Kolbeinn Tumi Daðason skrifar 19. desember 2016 16:34 Magnús Skarphéðinsson sagðist oft hafa grínast í piltinum og að um gamnislag hefði verið að ræða . Vísir / GVA Magnús Skarphéðinsson , formaður Sálarrannsóknarfélags Reykjavíkur og formaður félags áhugafólks um fljúgandi furðuhluti , hlaut í Héraðsdómi Reykjavíkur í dag tveggja mánaða skilorðsbundinn dóm fyrir kynferðisbrot gagnvart sautján ára piltum í heitu pottunum í Laugardalslauginni í desember fyrir tveimur árum . Magnús þarf að greiða piltinum 600 þúsund krónur í skaðabætur og jafnaldra hans , sem var með í för , 400 þúsund krónur . Pilturinn var fastagestur í Laugardalslaug líkt og Magnús og könnuðust þeir vel hvor við annan . Umrætt kvöld ræddu þeir saman í pottinum og sagðist Magnús meðal annars ætla að taka í rassgatið á þeim . Í framhaldinu togaði Magnús í buxnastrenginn á sundbuxum piltsins en sagði að um gamnislag hefði verið að ræða hjá þeim . Upptaka úr pottinumUpplifun piltsins var sú að Magnús hefði sýnt sér kynferðislega áreitni og upptaka úr eftirlitsmyndavél Laugardalslaugar sýndi , að því er segir í dómnum , að pilturinn hefði virst hræddur við Magnús . Þá benti ekkert til þess að Magnús hefði runnið til í pottinum og því gripið óvart í buxnastreng piltsins við kynfærasvæði , eins og Magnús bar fyrir sig . Pilturinn hringdi á lögreglu rétt eftir atvikið í Laugardalslaug og var tekin skýrsla af honum og Magnúsi sama kvöld . Magnús sagði alltaf hafa verið kýting á milli þeirra í pottinum og talið farið að snúast í auknum mæli að kynferðislegum málum , í gríni þó , eftir að hann greindi piltinum frá kynhneigð sinni á sínum . Í dómnum kom fram að pilturinn hefði haft sig mikið í frammi í pottinum og meðal annars beðið eldra fólk um pening . Svo sagði Magnús , sem sagðist hafa gefið honum þúsund krónur oftar en einu sinni . Tvö vitni , fastagestir í heitu pottunum sömuleiðis , staðfestu gegn neitun piltsins að pilturinn hefði beðið um pening í pottinum . Ekki brot á barnaverndarlögumÍ niðurstöðu dómsins segir að Magnús hafi enga skynsamlega skýringu gefið á af hverju hann greip í sundbuxur piltsins að framan fyrir miðju enda ekki að sjá að hann hefði misst jafnvægi . Þá hafi ummælin um að hann ætti að taka piltana í rassgatið verið óeðlileg og ekki hægt að setja þau í samhengi við meintan meting piltanna við Magnús . Sömuleiðis hefði ekki verið tilefni til að slást við piltinn . Að framansögðu var framburður piltanna metinn trúverðugur , til grundvallar niðurstöðu og talið sannað að Magnús hafi viðhaft kynferðislegt tal við brotaþolana með ummælunum um að taka þá í rassgatið . Þá hafi hann áreitt annan piltinn með því að toga í buxnastrenginn að framanverðu . Magnús var þó ekki dæmdur fyrir brot á barnaverndarlögum , sem hann var einnig ákærður fyrir , þar sem ekki taldist sannað að Magnús hafi verið meðvitaður um nákvæman aldur piltanna .